દમિશ્કઃ છેલ્લા 10 દિવસથી સીરિયાના પૂર્વી ઘૌટામાં બોમ્બમારો થઇ રહ્યો છે, જેને પગલે અત્યાર સુધીમાં 600 લોકો મૃત્યુ પામ્યા છે અને હજારો લોકોએ પોતાનું ઘર છોડી ભાગી જવાની ફરજ પડી છે. આવી આફતોમાં માસૂમ બાળકો સૌથી વધુ મોતના શિકાર બની રહ્યાં છે. યૂએનની એક રિપોર્ટ મુજબ, વિદ્રોહિઓ અને સીરિયાઇ આર્મી વચ્ચે થઇ રહેલી લડાઇને પગલે 90 ટકા બિલ્ડિંગ્સ ધરાશય થઇ ગઇ છે. આ બોમ્બમારા વચ્ચે એક માસૂમ બાળકે મરતા પહેલાં કહેલી વાત આપણી આંખોમાં આંસુ લાવી દે તેવી છે.